
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 18 septembrie 2002

Nr.29/342






RAPORT

asupra proiectului de Lege privind aprobarea Ordonanţei Guvernului nr.41/2002 pentru prorogarea termenelor prevăzute la Legea nr.146/2002 privind regimul juridic al fundaţiilor judeţene pentru tineret şi a municipiului Bucureşti şi al Fundaţiei Naţionale pentru Tineret

1. Biroul Permanent - Cabinet Secretar General - cu adresa nr.423/12 septembrie 2002, trimite Comisiei proiectul de Lege privind aprobarea Ordonanţei Guvernului nr.41/2002 pentru prorogarea termenelor prevăzute la Legea nr.146/2002 privind regimul juridic al fundaţiilor judeţene pentru tineret şi a municipiului Bucureşti şi al Fundaţiei Naţionale pentru Tineret, în vederea examinării şi întocmirii raportului. Proiectul de lege a fost avizat favorabil de Consiliul Legislativ.

Proiectul de lege menţionat are ca obiectiv prorogarea termenelor prevăzute la art.19, art.20, art.45, art.58, art.59 şi art.60,  deoarece, dată fiind complexitatea procedurii de inventariere, nu s-au finalizat lucrările de preluare a patrimoniului de către fundaţiile pentru tineret.

 2. Proiectul de lege face parte din categoria legilor organice, potrivit prevederilor art.72 din Constituţie.

3. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, dl.Mario Ruse, secretar de stat şi dl.Constantin Diaconu, director - Ministerul Tineretului şi Sportului.

4. La lucrările Comisiei au fost prezenţi 19 deputaţi din totalul de 25 membri ai Comisiei. Raportul Comisiei a fost adoptat cu unanimitate de voturi.

5. Proiectul de lege a fost adoptat de Senat în şedinţa din data de 5 septembrie 2002.

În urma dezbaterii, Comisia propune Plenului admiterea proiectului de lege, fără modificări, în forma adoptată de Senat.

